У првој фази коју је покренуо Едвард III, Енглези су, захваљујући победи у бици код Кресија освојили велике територије и стигли до града Кале. После дуге опсаде, Енглези су заузели град 3. августа 1347. године. Црна Смрт натерала је обе стране да прекину ратне операције. Рат је настављен 1356. године када је Едвардов син, Едвард Црни Принц, започео инвазију из Гаскоње и победио у бици код Поатјеа. Француски краљ, Жан II, склапа мир са Енглеском.